Seepärast kutsun üles kõiki  kristlasi pühapäeval, 8. veebruaril ja sellele järgneval nädalal mõtlema nendele inimestele, keda sooviksime kirikusse ja Jumala juurde tuua. Hakkame nende eest palvetama. Täidame võimalusel sõbrakaardi, et läkitada see oma koguduse õpetaja kaudu festivali korraldajatele. Püüdkem olla enda poolt kutsututele usuteel toeks ka edaspidi, et kogudus saaks neile tõeliseks vaimulikuks koduks. Nii oleme koos püha Andreasega osalised suures ülesandes tuua inimesi Jumala osadusse.